

Noraksts

Cēsu novada domes

sēde 13.02.2025.

protokols Nr.2, 30. punkts

LĒMUMS

Cēsīs, Cēsu novadā

13.02.2025. Nr.60

**Par grozījumiem Jāņmuižas pirmsskolas izglītības iestādes nolikumā**

Ziņo Jānis Rozenbergs, domes priekšsēdētājs

Pamatojoties uz Pašvaldību likuma 4.panta pirmās daļas 4. punktu, 10. panta pirmās daļas 8. punktu, Izglītības likuma 17.panta trešās daļas 6.punktu, 22. panta pirmo daļu, Vispārējās izglītības likuma 8. un 9. pantu un Valsts pārvaldes iekārtas likuma 28.pantu, atbilstoši Cēsu novada domes Izglītības, kultūras un sporta komitejas 30.01.2025. atzinumam (protokols Nr.2), Cēsu novada dome, ar 16 balsīm - par (Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Ķipurs, Jānis Rozenbergs) , pret nav, atturas nav, nolemj:

1. Apstiprināt 2025. gada 13.februāra nolikumu Nr.308 “Grozījumi 2021. gada 09. septembra nolikumā Nr.38 “Jāņmuižas pirmsskolas izglītības iestādes nolikums” (apstiprināts ar Cēsu novada domes 2021.gada 09.septembra lēmumu Nr.159 “Par Jāņmuižas pirmsskolas izglītības iestādes nolikuma apstiprināšanu”, protokols Nr.8., 8.punkts) saskaņā ar pielikumu.
2. Uzdot Jāņmuižas pirmsskolas izglītības iestādes vadītājai I. Zariņai informēt izglītības iestāžu reģistru par grozījumiem Jāņmuižas pirmsskolas izglītības iestādes nolikumā un veikt citas nepieciešamās darbības.
3. Kontroli par minētā lēmuma izpildi uzdot Cēsu novada Centrālās administrācijas Izglītības pārvaldei.

Sēdes vadītājs

Cēsu novada domes priekšsēdētājs /personiskais paraksts/ J.Rozenbergs

Noraksts pareizs

Cēsu novada Centrālās administrācijas

Administrācijas biroja vecākais sekretārs I.Ģērmane

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums

Cēsu novada domes

13.02.2025.lēmumam Nr.60

Apstiprināts

ar Cēsu novada domes

13.02.2025.lēmumu Nr.60

**NOLIKUMS**

Cēsīs, Cēsu novadā

2025.gada 13.februārī Nr.­308

**Grozījumi 2021. gada 09.septembra nolikumā**

**Nr.38 “Jāņmuižas pirmsskolas izglītības iestādes nolikums”**

Izdots saskaņā ar

Izglītības likuma 22.panta pirmo daļu un

Vispārējās izglītības likuma 8. un 9. pantu

Izdarīt Jāņmuižas pirmsskolas izglītības iestādes 2021.gada 09.septembra nolikumā Nr.38 ,, Jāņmuižas pirmsskolas izglītības iestādes nolikums” (apstiprināts ar Cēsu novada domes 2021.gada 09.septembra lēmumu Nr.159 “Par Jāņmuižas pirmsskolas izglītības iestādes nolikuma apstiprināšanu”, prot Nr.8, 8.punkts) šādus grozījumus:

1. Izteikt nolikuma 6. punktu šādā redakcijā:

“6. Iestādes izglītības programmu īstenošanas vietas adreses norādītas Valsts izglītības informācijas sistēmā Ministru kabineta noteiktajā kārtībā.”;

1. Izteikt nolikuma 10. punktu šādā redakcijā:

“10. Iestāde īsteno licencētas pirmsskolas izglītības programmas. Tās ir reģistrētas Valsts izglītības informācijas sistēmā Ministru kabineta noteiktajā kārtībā.”

Sēdes vadītājs

Cēsu novada domes priekšsēdētājs /personiskais paraksts/ J.Rozenbergs

Noraksts pareizs

Cēsu novada Centrālās administrācijas

Administrācijas biroja vecākais sekretārs I.Ģērmane

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU